google/wiki40b huggingface dataset:
Nord-Odal Idrettslag

Historikk

Idrettslaget ble til 11. april 2016 ved en sammenslåing av de fire klubbene Sand Idrettsforening (stiftet 20. august 1924, fusjonert med Sand Idrettslag, Arbeideridrettslaget Elgen og Sand Arbeideridrettslag 25. november 1945), Idrettslaget Mogutten (stiftet 1919 som Mo Idrettsforening,  fusjonert med Idrettslaget Knuppen 25. mai 1950), Austvatn Fotballklubb (stiftet 1972) og Bruvoll Ballklubb & Vel (stiftet 1976).

Skøyter

Sand Idrettsforening arrangerte norske mesterskap i senior Allround i 2000 i Vikingskipet i Hamar, og for juniorer i allround, sprint og stafett under NM-uka for juniorer i 1987 i samarbeid med Kongsvinger Idrettslag på henholdsvis Prestberget idrettsanlegg på Sand og Holt Stadion i Kongsvinger, samt enkeltdistanse-NM for junior 1996.
Klubben arrangerer årlige Odalskøyta-løp, som for det meste har blitt arrangert i Vikingskipet på Hamar.
Kalabancoro

Kalabancoro er en by og kommune i det vestlige Mali, med beliggenhet i den administrative kretsen Kati i regionen Koulikoro. Kalabancoro dekker forstadsområdene i det sylige Bamako, og er for tiden Malis tredje mest folkerike kommune.
Kommunen har et raskt voksende folketall, fra 35 582 innbyggere ved folketellingen i 1998, til 166 722 innbyggere ved folketellingen i 2009. Den internasjonale flyplassen Bamako-Sénou ligger i nærheten. Elven Niger utgjør kommunens grense mot vest.
Nemesis (roman)

Nemesis er en roman av Clive Cussler, som handler om hans romanhelt Dirk Pitt. Boken er opprinnelig skrevet på engelsk med originaltittel Dragon.
Njardarholl

Njardarholl er navnet på årboka til Nardo og Bratsberg historielag. Første hefte kom i 1995 og med ujamne mellomrom til 2011, deretter hvert år.
Which Witch på Slottsfjellet

Which Witch på Slottsfjellet er et musikkalbum med Dollie De Luxe, utgitt i 1990.
AppArmor

AppArmor (Application Armor) er en sikkerhetsmodul i Linuxkjernen som gjør det mulig for  systemadministratorer å begrense programmers kapabiliteter med profiler for hvert program. Profiler kan tillate kapabiliteter som nettverksadgang, rå socket-tilgang og tillatelse til å lese, skrive eller utføre filer på en path som matcher. AppArmor er et supplement til den tradisjonelle discretionary access control (DAC) modellen i UNIX som sørger for mandatory access control (MAC). AppArmor har sin opprinnelse i den tidligere Linux-distribusjonen Immunix, og ble en del av Linux-kjernen i versjon 2.6.36. Dens utvikling har blitt støttet av Canonical Ltd. siden 2009.
Suzanne Curchod

Bakgrunn

Suzanne Curchod var datter til den fattige pastoren i landsbyen Crassier i kantonen Vaud i Sveits og fikk en fin utdannelse i hjemmet. I 1757 møtte hun historikeren Edward Gibbon, som forelsket seg i henne, og senere beskrev henne som lærd uten pedanteri, livlig i konversasjon, ren av sentiment, elegant i manerer. Han ville gifte seg med henne, men foreldrenes misbilligelse på begge sider og Gibbons egen vakling, og Suzannes uvilje til å forlate Sveits og flytte til England, kullkastet dette prosjektet. Gibbon brøt forlovelsen i 1762, mellom hennes foreldres død i henholdsvis 1760 og 1763.
Hun giftet seg så i 1764 med den sveitsiske finansmannen Jacques Necker og ble mor til Germaine de Staël. I 1776 ble hennes ektemann Frankrikes finansminister, selv om han var protestant og utlending, noe som i stor grad er blitt ansett for å bero på hennes salong.

Salongvertinne

Suzanne Curchod holdt en salong med kunst og litteratur som tema som samlet Paris-sosietetens mest innflytelserike medlemmer, og regnet Jean-François Marmontel, Jean-François de La Harpe, Georges-Louis Leclerc de Buffon, Melchior Grimm, Gabriel Bonnot de Mably, Bernardin de Saint-Pierre, Diderot og d'Alembert blant sine jevnlige besøkere; også salongkolleger som Marie Thérèse Geoffrin og Marie Anne du Deffand besøkte hennes salong i egenskap av eksil-sveitsere.
Det var under en av Madame Neckers middager at en gruppe litterater først drøftet finansieringen av en statue av Voltaire som kunne utføres av skulptøren Jean-Baptiste Pigalle. Hans statue av en naken Voltaire ble ferdig i 1776, og er nå i Louvre. Madame Necker hadde også brevkorrespondanse med Grimm, Buffon, Thomas, Marmontel og andre litterater særlig mens de var borte fra Paris.
Da Jacques Necker ble avskjediget i 1790, vendte hun med ham tilbake til Sveits.
Hennes aktive selskapsliv og hennes ektemakes misbilligelse av kvinnelige forfattere gjorde at hennes publiserte skrifter er få; hun utgav Mémoire sur l'Etablissement des hospices (1786) og Réflexions sur le divorce (1794).
Suzanne Curchod grunnla barnesykehuset Necker-Enfants Malades Hospital i Paris i 1784.
Sutraen om Jesus Messias

Sutraen om Jesus Messias (序聽迷詩所(訶)經/救世主彌賽亞經?) er en av de eldste av Jesussutraene i Kina. Den ble oversatt til kinesisk omkring år 645. Skriftet streifer også innom karma og reinkarnasjon, noe som ifølge historikeren Martin Palmer kan vitne om innflytelse i oversettelsesprosessen fra Tibet, hinduismen og/eller jainismen.
Jesussutraene er en samlebetegnelse på en serie tidlige manuskripter på kinesisk som beskriver kristen lære. De bygger på originaltekster som ble bragt til Kina på 600-tallet av den persiske syro-orientalske biskop Alopen.
Avestisk

Avestisk er et østiransk språk som døde ut om lag 800 år f.Kr. Sammen med gammelpersisk er det det eldste iranske språk vi kjenner. Iranske språk er en del av den indo-iranske språkgruppe, som er den store østlige grein av indoeuropeiske språk. Andre språk på denne greina er sanskrit. Avestisk er har klare likhetstrekk med både sanskrit og gammelpersisk.
Språket ble brukt i Avesta, zoroastrismens hellige bok, til hymner og dikt. Det kan deles i to perioder, gammelavestisk og nyavestisk. Trolig ble gammelavestisk brukt av Zarathustra selv. Det regnes å være fra om lag 1000 før Kristus og være i slekt med sanskrit som er brukt i Veda-skriftene i India. Nyavestisk deles i to grupper: Originalt nyavestisk, som var i bruk til om lag 800 år før Kristus og kunstig nyavestisk, som ble brukt av prestene i senere tider til å skrive nye tekster.
Megaraptor

Klassifikasjon

Megaraptor var først anslått å være en gigantisk dromaeosaur, etter at en klo (ca. 40 cm lang) ble funnet i Argentina i 1997. Men senere ble det klart at denne enorme kloen satt på tommelen, ikke foten, som hos dromaeosaurene. Det var vanskelig å finne ut hvilke gruppe Megaraptor tilhørte ettersom bare en hånd var funnet, så den var først anslått å være i spinosauridaefamilien, som baryonyx, suchomimus og spinosaurus, eller i carcharodontosauridaefamilien. Størrelsen på Megaraptor er ca. 8–9 meter lang og 3–4 meter høy.
Megaraptor er nå klassifisert som en neovenator allosaur.
Archisargidae

Fossiler

Gruppen er kjent fra fossiler fra Jura (165-145 millioner år før nåtid), de fleste fra Kina men også fra Kasakhstan, Mongolia og Australia.
Det postindustrielle samfunn

Det postindustrielle samfunn er en betegnelse for samfunnsstrukturen når industrisamfunnet omdannes til neste fase; et servicesamfunn basert på kunnskap.
I flere vesteuropeiske land er innsats av kunnskap og teknologi blitt den viktigste innsatsfaktoren både i vareproduksjon og i tjenesteytring.
Det postindustrielle samfunnet blir gjerne kalt det postmoderne samfunnet, og forklarer overgangen fra en industrialisert hverdag og til en hverdag hvor industri ikke lenger spiller hovedrollen.
Begrepet ble først lansert av sosiologen Daniel Bell i 1973 i boken The Coming of the Post-Industrial Society. Den norske forfatteren Kjartan Fløgstad har karakterisert utviklingen som en utvikling frå industrikultur til kulturindustri.
Lysforurensning

Lysforurensning er en betegnelse for negative konsekvenser av «overflødig» menneskeskapt lys. Noen av disse konsekvensene er forringede muligheter for observasjoner av nattehimmelen, sløsing med energi samt forstyrrelse av økosystemer.
Lysforurensning truer ikke flora og fauna på samme måte som luftforurensning og vannforurensning. Fenomenet kan bedre sammenlignes med støyforurensning, da effekten forsvinner i samme øyeblikk som man slukker lyset. Dessuten er påvirkningen av flora og fauna av en annen karakter enn den som stammer fra for eksempel luft- og vannforurensning. Enkelte forskere mener for eksempel at lysforurensning kan påvirke dyrs adferdsmønster i en slik grad at det medfører alvorlige forstyrrelser i de økosystemer de er en del av.
Energisløsing som følge av lysforurensning kan ha ikke ubetydelige samfunnsøkonomiske og miljømessige konsekvenser, da sløsing med eneregi er sløsing med penger og utsetter miljøet for belastninger som kunne vært unngått. Lysforurensning skyldes først og fremst uhensiktsmessig eller direkte gal bruk av lys og dårlig utformede lysarmaturer. Generelt vil en ofte få en bedre lyssetting dersom lyset er indirekte og belyser bakken eller objektet uten å blende omgivelsene.
Blåbærsigdvikler

Utseende

En middelsstor (vingespenn 12-16 millimeter) vikler med sigdformede vinger. Arten kan kjennes på at den mørke flekken ved forvingens bakkant er nærmest trekantet, ikke oval. Når den sitter med lukkede vinger danner flekkene på de to vingene er pilformet tegning med små "vinger" på hver side. Forvingens grunnfarge er brunhvit, ved bakkanten med en stor, trekantet, mørkbrun flekk som har en rundet utposing ved framhjørnet. Utenfor denne flekken er det et V-formet, mørkbrunt tverrbånd, og vingespissen er mørk, med korte, hvite skråstreker langs framkanten. Bakvingen er gråhvit.

Levevis

Arten flyr på heier der larvene utvikler seg på blåbær (Vaccinium myrtillus) og blokkebær (Vaccinium uliginosum). De voksne sommerfuglene flyr på ettermiddagen og også fra skumringen og utover i mai-juli.

Utbredelse

Den er utbredt over det meste av Europa, unntatt i sørøst, i det nordlige Asia, og finnes over hele Norge.
Neue Galerie (Kassel)

Neue Galerie er et museum i byen Kassel i den tyske delstaten Hessen. Bygningen ligger ved den såkalte Schönen Aussicht (norsk: den vakre utsikten) mellom rådhuset og parken Karlsaue. Neue Galerie viser kunst fra 1800-tallet og frem til i dag, med hovedvekt på malerier. Galleriet er temporært visningssted for samtidskunstmønstringen documenta.
Bygningen er oppført av arkitekt Heinrich von Dehn-Rotfelser mellom 1871 og 1877 som museum for bildende kunst. Byggestilen er nyrenessanse.
Leptinopterus suturalis

Utseende

En nokså liten til middelsstor (hannen ca. 20 millimeter), avlang, matt rødbrunlig hjortebille. Hannenes kjever er forlengede, kraftige og krumme, uten store tenner hos små hanner, med spredte tenner hos større. Hodet er firkantet, med en bred, U-formet innbuktning foran. Antennene er forholdsvis lange, ytterst med en liten, tre-leddet vifte. Pronotum er rektangulært, innsnevret ved roten.
Som vanlig hos hjortebiller er hunnene mindre og mangler hannenes forlengede kjever.

Levevis

Larvene utvikler seg i råtne trestammer.

Utbredelse

Arten lever i Brasil.
Hestøybrua

Hestøybrua er ei bru i Nærøy kommune i Trøndelag. Brua er 257 meter lang og har et hovedspenn på 100 meter. Brua er en del av fylkesvei 769.
Ulfberht

Ulfberht er en transkripsjon av «+VLFBERH+T», funnet på germanske sverd fra 700- til 1000-tallet. Omtrent 170 sverd med denne inskripsjonen, eller varianter av den, er funnet i Europa - de fleste i Skandinavia. Inskripsjonen kan være et slags varemerke eller et familienavn.

Bakgrunn

Handelsveien Volga-ruten, ble stengt på 1000-tallet av russere, og sverdprodusentene ble dermed hindret i å skaffe digelstål brukt i produksjon av sverdet. Karboninnholdet i digelstål som ble laget i  India, Persia, og Sentral-Asia lå omtrent på 1,2 % og noen ganger så høyt som 1,6 %. Slik høykarbon stål, er en  hypoeutektisk legering og trenger ingen varmebehandling.
Flere varianter finnes av inskripsjonen, blant annet +VLFBERHT+ og VLFBERH+T. Korsene som er en del av inskripsjonene kan tyde på at sverdenes produksjonssted var styrt av presteskap eller abbed. «Ulfberht» er muligens navnet til personer som hadde hovedansvaret for produksjonen av disse sverdene.
Smeder, i likhet med størstedelen av befolkningen, var analfabeter. Derfor er det tvilsomt at «Ulfberht» er navnet på smeder som laget disse sverdene.
Forfalskninger ble laget i samtiden, men hver av disse har en tredjedel av mengden med karbon som de ekte sverdene har. Forfalskningene inneholder ikke digelstål i motsetning til de ekte sverdene.
Sverdene har en «blodrenne» på hver side av sverdbladet. Tykkelsen på sverdet er 3 millimeter mellom de to blodrennene.
De ekte sverdene har for det meste blitt funnet i elver. Alan Williams finner det sannsynlig at et sverd har endt opp i en elv ved at noen på vei hjem har falt i elv mens de har vært beruset på alkohol, og da mistet sitt sverd.
De fleste av disse sverdene har en form tilhørende type 10 (type X) i Oakeshott-klassifiseringen.
I bok av 2012 forklarer Alan Williams at hyperectoid steel har karboninnhold over  0,8 % («gruppe én»); eutectoid steel - rundt  0,8 % («gruppe to»). Sverd med kant av herdet stål med som oftest rundt  0,8 % karboninnhold, ligger rundt en kjerne av jern   («gruppe tre») ; kant av uherdet stål med som oftest rundt  0.4% karboninnhold ligger rundt en kjerne av jern   («gruppe fire») ; jernklinger har karboninnhold mindre enn 0,2 % («gruppe fem»).
Hardheten til reint jern ligger på rundt 100 på skalaen til Vickers hardhetstest, der måleenhetene er «kg.mm -2». «Ved å absorbere nok karbon til at man lager stål med et karboninnhold på 0,8 %, kalt et eutektoisk stål, så kan hardheten øke til 250 VPH».
Anders Lorange mente at kvaliteten på et sverd var avhengig av karboninnholdet.
WorldSkills Competition

WorldSkills Competition er en verdensomfattende konkurranse i yrkesdyktighet for ungdommer til og med 22 års alder.
WorldSkills Competition gjør det mulig å sammenligne yrkesutdannede ungdommers yrkesdyktighet land imellom. Konkurransene fremmer på den måten internasjonale kontakter og utveksling av kunnskaper og erfaringer mellom landene. WorldSkills Competition har en over 50 år lang historie. Konkurransene organiseres av WorldSkills International. 
Annethvert år samles yrkeskyndige ungdommer fra hele verden for å konkurrere i yrkesdyktighet foran publikum. De konkurrerende er blitt pekt ut som representanter gjennom nasjonale og regionale konkurranser. Det konkurreres i et fyrtitalls forskjellige yrkesgrener og deltakerne kommer fra over 40 forskjellige land eller regioner verden over. Utover de offisielle yrkesgrenene konkurreres det også i en håndfull oppvisningsgrener. Samtlige konkurransegrener representerer yrker innenfor teknologi, industri og servicebransjer.
Franklin County (Iowa)

Navn

Fylket er oppkalt etter Benjamin Franklin.
Salim Sdiri

Spyduhellet i Roma

Fredag 13. juli 2007, under IAAF Golden League-stevnet på Stadio Olimpico i Roma, ble Sdiri truffet av et spyd etter et mislykket kast av finske Tero Pitkämäki. Sdiri ble truffet i ryggen etter at lengdekonkurransen var ferdig, idet Sdiri var i ferd med å pakke sammen utstyret. Sdiri ble fraktet til et sykehus i Roma uten livstruende skader, ifølge svensk TV4.
Apayao

Politisk inndeling

Apayao er delt i 7 "municipalities" (landkommuner).
UNTAES

UNTAES, formelt United Nations Transitional Administration for Eastern Slavonia, Baranja and Western Sirmium og på norsk også kalt FNs overgangsadministrasjon for Øst-Slavonia, Baranja og Vest-Syrmia, var en fredsbevarende FN-styrke opprettet 15. januar 1996 ved FNs sikkerhetsråds resolusjon 1037. Styrken hadde oppgaver knyttet til tilbakeføring av Øst-Slavonia, Baranja og Vest-Syrmia til Kroatia. Disse østlige delene av Kroatia hadde vært under serbisk kontroll. Kroatia og Den føderale republikken Jugoslavia undertegnet 12. november 1995 Erdutavtalen om områdenes tilbakeføring til Kroatia og UNTAES påså at så skjedde. Etter at området var reintegrert i Kroatia ble UNTAES virksomhet avsluttet i januar 1998.
UNMIBH hadde en styrke på 2 346 soldater, 97 militærobservatører og 404 politifolk. 30 land bidro med personell, deriblant Norge. Hovedkvarteret lå i Vukovar.
Budbringeren

Handling

Filmen handler om postbudet Roy. Han er en lat, fattig postmann, som ikke kan annet enn å gå med posten. Men han er ingen fullt ut lojal postmann av den grunn, Roy snoker i andres saker. Rett som det er så leser han andres brev. En dag, da han skal levere et brev som han har lest, setter en av beboerne nøkkelen igjen i postkassen. Denne beboeren heter Line, og er ei jente Roy har lagt merke til før. Roy klarer ikke dy seg. Han tar nøklene og sniker seg inn i leiligheten hennes. Da han går videre på runden stoppes han av tre uteliggere som vil ta veska hans. Han prøver å gi den til dem men den sitter fast, derfor blir han banket bevisstløst og havner på sykehuset. Mens han er på sykehuset ser han Line igjen. Hun er der og besøker noen, og Roy går etter for å sjekke hvem det er.
Senere drar han hjem til Line, etter å ha funnet ut at hun ikke er hjemme. Han setter seg på senga, og etter hvert så sovner han. Han våkner av at Line kommer hjem og må gjemme seg under sengen. Da Roy endelig kan snike seg ut mens Line er i badekaret, mister han noen brev like ved badet. Han bøyer seg ned for å ta dem og ser en tom pilleboks. Det viser seg at Line har prøvd å ta livet av seg. Roy får henne opp av vannet, og ringer ambulanse. Deretter drar Roy ut på en bar, fordi to kompiser har vunnet på hest. Der får han med seg ei gammel, full dame, Betsy, hjem til Line, som nå er på sykehuset. Betsy løper derifra når Roy klikker fordi hun har på seg Lines morgenkåpe - noe Betsy ikke vet.
En annen dag bestemmer Roy seg for å rense klær på renseriet der Line jobber. Han venter til hun er ferdig på jobb, og så følger han etter henne. Det viser seg at hun er på vei til å møte en mann på trikken. Han heter Georg, og det kommer frem at de har gjort noe kriminelt sammen. Roy følger etter Georg som nå har fått en pose med penger av Line. Roy klarer å rappe penga fra Georg, men mister klokka si, som han har fått av posten. Da Roy senere en dag kommer hjem til leiligheten sin, er den helt bombardert. Georg har fått tak i navnet hans og hvor han bor ved hjelp av klokka, og er der for å få tilbake pengene. Hjemme hos Roy har Georg blant annet funnet et bilde av Line, og tror det finnes en sammenheng der. Roy klarer å stikke av. Han løper til en fest hos en kompis og ringer hjem til Line. Der er det en mannsstemme som tar telefonen og Roy forstår at noe ikke er riktig. Han råkjører bort. Samtidig med dette er Betsy og to karer på vei dit for å ta Roy, som de tror heter Georg. De finner den ekte Georg der, og banker ham. Roy vinker til Line at hun må komme, og hun sniker seg vekk. De kjører avgårde, men det viser seg at Georg henger på bak. Til slutt detter han av, og er halvdød. De tar ham med i bilen og lemper ham av i Roy sin hemmelige hule. Line finner bildet av seg selv i Roys bil, og spør Roy hvorfor han lyver. Roy forteller at han har vært inne hos henne en gang, og at det var han som reddet henne. Line blir sint og går, men Roy følger etter.
Awad El Karim Makki

2007

Makki deltok i Arabisk mesterskap i friidrett for ungdom 2007 i Syria, og vant der 200 og 400 meter individuelt, og han deltok på Sudans stafettlag som fikk sølv på 1000 meter medleystafett. Han deltok også i Panarabiske leker 2007 i Egypt, der han fikk sølv på 4 x 400 meter stafett, der Sudan satte ny nasjonal rekord med 3:06,52.

2008

Under Afrikamesterskapet i friidrett 2008 ble han slått ut i semifinalen på 400 meter, der han løp på 48,10 og fikk 18. beste tid. Han deltok i forsøksheatet på 4 x 400 meter, men deltok ikke i finalen, der Sudan kom på andreplass. Han deltok i Junior-VM i friidrett 2008, og ble der slått ut i semifinalen, der han kom på sjetteplass i sitt heat. 
Han vant 400 meter under Arabisk mesterskap i friidrett for junior 2008, og fikk bronse på 200 meter, bak Omar Juma Al-Salfa og Adel Al-Essiri. I tillegg deltok han på Sudans stafettlag som vant 4 x 400 meter stafett.

2009

Makki deltok i Bislett Games 2009, der han kom på tredjeplass i B-finalen på 400 meter, som holdt til ellevteplass totalt. Han fikk bronse på 400 meter under Ungdoms-VM i friidrett 2009, bak Kirani James og Joshua Mance, med tiden 47,15. 
I slutten av juli deltok han i Arabisk mesterskap i friidrett for ungdom 2009 i Aleppo i Syria, der han vant 200 og 400 meter, med ny personlig rekord på begge distanser, på hhv 21,31 og 46,34 sekunder. Han deltok på Sudans stafettlag som fikk bronse på 4 x 400 meter stafett under Arabisk mesterskap i friidrett 2009. Han deltok også på 200 meter individuelt, men ble der slått ut i forsøksheatet, der han løp på 22,22.

2010

Makki deltok i Arabisk mesterskap i friidrett for junior 2010, og vant der 400 meter, og han kom på fjerdeplass på 200 meter. Han deltok også i Junior-VM i friidrett 2010, men ble der slått ut i semifinalen på 400 meter.

2011

Under Juniorafrikamesterskapet i friidrett 2011 fikk Sudan gull på 4 x 400 meter stafett med Makki på laget. Han kom på femteplass på 200 meter, og ble diskvalifisert i forsøksheatet på 400 meter. Han deltok på 100 meter under Afrikalekene 2011, men fikk 34. beste tid i forsøksheatene, og nådde ikke semifinalen. 
I oktober deltok han i Arabisk mesterskap i friidrett 2011, og kom der på sjetteplass på 200 meter og sjuendeplass på 400 meter. Han deltok på Sudans stafettlag som vant 4 x 400 meter stafett. Under Panarabiske leker 2011 i Qatar fikk han niende beste tid i forsøksheatene, og nådde ikke finalen på 200 meter, og han deltok på Sudans stafettlag som kom på femteplass på 4 x 100 meter stafett.

2016 - 2017

Han deltok i Afrikamesterskapet i friidrett 2016, der han ble slått ut i forsøksheatet på 200 meter, med 33. beste tid. Han deltok der på Sudans stafettlag som kom på sjetteplass på 4 x 400 meter stafett. Under Arabisk mesterskap i friidrett 2017 deltok han på 400 meter, men ble slått ut i forsøksheatet på 400 meter.
Erling Moes Tegnestue

Erling Moes Tegnestue består av de tre arkitektbyråene Wendelbo Arkitekter, Rodeo Arkitekter og Sondre Gundersen. Samarbeidets formål var å delta i den internasjonale arkitektkonkurransen for Nasjonalmuseet for kunst, arkitektur og design i Oslo på Vestbanetomten. Det nye Nasjonalmuseet for kunst, arkitektur og design skal huse samlingene til Nasjonalgalleriet, Kunstindustrimuseet og Museet for samtidskunst.
Bedriftens navn stammer fra den tidligere fiskebutikken på Youngstorvet Erling Moe AS, da arkitektene lånte fiskebutikkens pauserom mens de jobbet med konkurransen.

Arkitektkonkurransen

Statsbygg fikk i oppdrag av Kulturdepartementet (Norge) å starte planleggingen av et samlet museumsanlegg for Nasjonalmuseet for kunst, arkitektur og design på Vestbanen. Fase 1 var en åpen, internasjonal konkurranse på overordnet nivå. 237 bidrag ble levert til arkitektkonkurransen. I fase 2 av plan- og designkonkurransen leverte de seks finalistene bearbeidede forslag. Vinnerne i fase 2 ble kåret 12. april 2010.
Erling Moes Tegnestue var blant de siste 6 finalistene med deres konsept «Back in Black».  Det andre norske arkitektbyrået som kom til fase 2 var Narud Stokke Wiig Arkitekter og Planleggere AS med konseptet «m_box». Kjente arkitekter som Zaha Hadid og Henning Larsen deltok også i konkurransen.
Av NRKs nettlesere ble «Back in Black» stemt frem som det beste alternativet med 31% av stemmene. VGs anmelder, Lars Elton, gav «Back in Black» den beste vurderingen med terningkast 5 med ordene «Ved siden av Urban Canvas er dette antagelig det eneste prosjektet med arkitektoniske kvaliteter som vil vekke oppmerksomhet internasjonalt.»
Calcodes striatus

Utseende

En middelsstor (30-49 millimeter), avlang, blank, brunsvart hjortbille, kroppen mer eller mindre tett kledt med grågule, hårlignende skjell som danner brede striper på dekkvingene. Hannens kjever er lange og middels kraftige, med én tann i den ytre delen, nedoverbøyde sett fra siden. Hodet er avrundet firkantet. Pronotum er mye bredere enn langt, rundet uten tenner på sidene, tydelig innsnevret bak. Dekkvingene er nokså jevnbrede og avlange. Undersiden er samme farge som oversiden. Hunnen er bredere enn hannen, uten forstørrede kjever. Arten ligner mye på Calcodes cephalotes, men hannens kjever er noe kraftigere.

Levevis

Larvene utvikler seg i råtne trestammer.

Utbredelse

Arten er utbredt i Vest-Malaysia, på Sumatra, Borneo og Java.